«Бадӟым чылкытатӥськон» ужрад улсын кылдозы 400 пала ужан интыос — Удмурт дунне\n«Бадӟым чылкытатӥськон» ужрад улсын кылдозы 400 пала ужан интыос\nBy Удмурт Дунне 14 апреля, 2020 15:51\nВормонлэн кужымез 0 14.Май\nВылӥ дышетсконниослы — 10 миллиард манет, шаерысьтым спортсменъёслы — кизили 0 23.Фев\nКоронавирус калыклы ульчаосын медаз кырмиськы шуыса, Ижын, Можгаын, Воткаын, Сарапулын но Глазовын суретъёсын кӧня ке пол пазямын 700-лэсь ятыр остановкаос. Чылкытатӥськон борды басьтӥськизы управляющей компаниос но. Правительстволэн Тӧроез Ярослав Семёнов ивортэмъя, Ижысь 43 огазеяськон дезинфекция ортчытӥз ни 2 сюрс 200 пала улон юртъёсын.\nИжысь 43 огазеяськон дезинфекция ортчытӥз ни 2 сюрс 200 пала улон юртъёсын.\nТӧро Александр Бречалов управляющей компаниослы нимысьтыз вазиськиз: суретъёсын пазян понна калыклэсь ватсаса уксё бичано ӧвӧл, юртэз тупатонлы бичам коньдонысь но кутыны уг яра. Со вие ик уноез компаниос Тӧролы вазиськизы, дезинфекциез ортчытонлы уксё висъяны курыса. А. Бречалов оскытӥз: та ужпум санэ басьтэмын, юрттэт луоз.\n«Бадӟым чылкытатӥськон» ужрад улсын матысь дыре кылдозы 400 пала ужан интыос. Мылкыд карисьёс урамъёсты утялтозы, суретъёсын пазялозы калык люкаськылон интыосты. Та уж борды басьтӥськыны мылкыд карисьёс вазиськыны быгатозы калыкез уже интыянъя ёзъёсы. Но одно ик лыдэ басьтоно: чылкытатсконэ пыриськыны лэземын ӧвӧл 65 ареслэсь ортчем мӧйыослы, хронической висёнъёсын курадӟисьёслы но нуны витись нылкышноослы. Нош кин уж борды басьтӥськоз, соослэн черлэсь утись арбериоссы луыны кулэ.